પ્લાસ્ટિકનાં ઝભલાં, ચ્હાનાં કપ અને મસાલામાં વપરાતાં રેપરનાં ઉત્પાદન અને વેચાણ તથા વપરાશ સામે વ્યાપક ઝુંબેશ શરૂ કરાઇ તેનાં પગલે નાગરિકો અને નાના વેપારીઓમાં જાગૃતિ આવી રહી છે ત્યારે જ મ્યુનિ. સત્તાધીશો જ અકળ કારણોસર ઢીલા પડી ગયાં છે. પાતળા પ્લાસ્ટિક સામે છેલ્લા બે ત્રણ વર્ષ દરમિયાન છુટક કાર્યવાહી કરી રિપોર્ટ તૈયાર કરતાં મ્યુનિ. તંત્રને રાજ્ય સરકારે જાહેર કરેલાં પ્રતિબંધનો અમલ કરવાની ફરજ પડી હતી અને હેલ્થ તથા સોલિડ વેસ્ટ વિભાગનાં અધિકારીઓ-કર્મચારીઓને પાતળા પ્લાસ્ટિકની ચીજવસ્તુઓના ઉત્પાદન કરતી ફેક્ટરીઓ, હોલસેલના વેપારીઓ અને છૂટક વેપારીઓ સામે સખત અને કોઇનીય શેહશરમ રાખ્યા વગર કડક કાર્યવાહી કરવા છૂટા મૂકી દેવાયાં હતા.